מאזדה CX-30 - מבחן דרכים (השקה מקומית) - אוטו
מאזדה CX-30 - מבחן דרכים (השקה מקומית)
תאריך:20.07.20
אחרי תהליך של בניית ציפיות, רכב הפנאי החדש של מאזדה מושק בישראל. יצאנו לנהיגה ראשונה ברכב שעל כתפיו מאזדה אמורה לחזור למרכז הבמה
מאזדה CX-30 אוט', 2.0 ל', Comfort
מ- 151,900 ₪
151,900₪
צריכת דלק: 15.4 ק,מ / ליטר (ממוצע יצרן)
מחפש מאזדה CX-30 אוט', 2.0 ל', Comfort יד שניה? לחץ כאן
"ה-CX-30 מסמן כניסה שלנו לפלח הצומח ביותר בשוק ונותן לנו את היכולת להכניס הרבה יותר לקוחות לאולם התצוגה", כך מסביר שחר שמש, מנכ"ל דלק מוטורס, בפתח אירוע השקת מאזדה CX-30 החדש.
מאזדה CX-30 2020 החדש - חוות דעת מלאה
מבחינת מידות ומחיר ה-CX-30 נמצא בין ה-CX-3 ל-CX-5, כאשר זה האחרון הפך בשנים האחרונות ליקר מכדי להתמודד במרכז השוק. הוא מכונה "30" כי למאזדה כבר יש CX-4 בסין.
נכתב עליו רבות, כך שאתם ודאי כבר יכולים לדקלם שה-CX-30 חולק בסיס ומרכיבים עם מאזדה 3 החדשה. בסיס הגלגלים קצר יותר ועומד על 265.5 ס"מ וכך גם האורך הכללי - 440 ס"מ. הרכב החדש מוצע בארץ עם שני מנועים מסדרת סקאייאקטיב: 2.0 ליטר עם 165 כ"ס ו-2.5 ליטר עם 195 כ"ס.
ל-CX-30 שלוש רמות גימור: "קומפורט", "אקזקיוטיב" ו"פרמיום", כשהמחיר נע בין 152 אלף ל-182 אלף שקל. לכל הגרסאות תאורת לד וחישוקי "18, רמת הביניים (אקזקיוטיב, 160 אלף שקל) מוסיפה חלון גג, תאורת חזית משודרגת ומפתח חכם. בפרמיום (170 אלף שקל ל-2.0 ליטר ו-182 אלף ל-2.5 ליטר) תמצאו גם דלת אחורית חשמלית, מושבי עור חשמליים ותצוגה עילית.
במפגש על הכביש ברור שהרכב נאה מבתמונות. החזית המחודדת עם פנסי הלד השקועים, הסבכה וחלקים נוספים, מראים דמיון ל-3 החדשה, שחולקת עם ה-CX-30 את שפת העיצוב המחודשת של מאזדה. גם חישוקי ה-"18 נראים טוב. הרושם הכללי הוא יותר של קרוסאובר ספורטיבי וקליל מאשר יורד שבילים קלאסי. ביחס לחלק מהמתחרים הוא נראה קטן ונמוך, ובפירוש פחות קשוח.
תא הנוסעים דומה לזה שפגשנו ב-3, עם אותו מראה מינימליסטי ייחודי וחומרים איכותיים. חלקה העליון של סביבת הנהג עוטה דמוי-עור כחלחל, וכדי ליצור תחושה מרגיעה על חלק מהמתגים אין כיתוב - כדי שיהיו כמעט בלתי נראים. כך גם חלק מהלחצנים על גלגל ההגה הנאה, שביום קשה תחילה להבין את תפקידיהם (בלילה נראה חיווי ברור יותר).
לוח המחוונים, שבמרכזו מסך, לא מציע תצוגות רעשניות, שופעות פרטים ונתונים. יש רק את מה שצריך ואווירה מאוד קלאסית. מערך מולטימדיה חדש עם מסך "8.8 ניצב מעל סביבת הנהג באופן אלגנטי. הוא לא נשלט במגע אלא על-ידי חוגה בסגנון ב.מ.וו (שאף היא כבר פוזלת למסכי מגע). גם בו תמצאו תצוגות ברורות ופשוטות.
פתחי האוורור שמשרתים את הנהג צמודים ממש למחוונים, בעוד אלה שלרשות הנוסע כמעט מוסתרים מתחת לחלק הרוחבי.
אם הבנתם שאהבנו את האווירה המיוחדת, לא טעיתם; ובכל זאת היינו שמחים לתאורת אווירה בלילה שתוסיף קצת צבע, וחיווי ברור יותר לחלק מהמתגים.
ממושב הנהג הנוח ושופע הכיוונים (חסר כיוון קושי מסעד) התחושה אינה של רכב פנאי גדול. הישיבה נמוכה ביחס לחלק מהמתחרים וזה נותן תחושה כמעט קומפקטית, אך גם פחות מגושמת. גם מאחור ה-CX-30 אינו גדול במיוחד: המרחב לרגליים ולראש נאות אבל אינו עצום. לתא המטען מבנה שימושי ונפח של 430 ליטר.
ביציאה ראשונה לכביש מהיר התחושה מרוסנת ונעימה וה-CX-30 מתמודד היטב עם החספוס. אבל כשמגיעים שיבושים גדולים הוא פחות מצטיין וזה מורגש אף יותר בעיר ובמיוחד בנסיעה איטית. כאן התחושה לעיתים קשוחה מדי והרכב מתקשה על פגמים גדולים ובינונים. רעשי הכביש נשמעים אבל באופן שאינו מוגזם וגם רעשי הרוח סבירים.
בשנים האחרונות מאזדה התאפיינה בניהוג דינאמי מהמתחרות גם ברכבי פנאי. ואכן, ה-CX-30 מייצר תחושה קלילה מהמקובל ומציע אחיזה גבוהה ויכולת צליחת פניות במהירות גבוהה. התגובות להפניית ההגה מדודות, ממש כמו רכינת המרכב בפנייה והרכב מהדק קו באופן נעים כשצריך. התחושה היא שהשלדה יכולה להתמודד עם הרבה יותר כוח, וגם אם ההגה חסר תקשור ולפרקים מעט קל (במצב רגיל), אופי הפעולה שלו מדויק. גם לבלמים פעולה מדודה.
לכל הגרסאות מערך בטיחות מלא שכולל בלימת חירום אוטונומית, תיקון סטייה מנתיב, ניטור שטחים מתים, בקרת שיוט אדפטיבית ועמעום אורות. לוקח זמן להתרגל לכך שההתראות לעיתים היסטריות ונשמעות כמו צלצול טלפון. ולמרות שיש מתג שמנתק את כל מערכות הבטיחות, ניתוק חלקי דורש נבירה נוחה פחות בתפריטים.
גרסת ה-2.0 ליטר, שכרגיל משודכת לתיבת שישה הילוכים אוטומטית, צפויה להיות הפופולארית בארץ ולכן התמקדנו בה. הביצועים על הנייר בהחלט נאותים: האצה מעמידה ל-100 קמ"ש בתוך 9.7 ש' ו-196 קמ"ש מרביים. ועל הכביש? למנוע היפני אופי שונה מיחידות הטורבו הנפוצות כיום. הוא אוהב לטפס לסל"ד גבוה כדי לייצר את מירב הסוסים, עושה זאת באופן מהנה ועובד בהרמוניה עם תיבת ההילוכים הנעימה. התפעול הידני מההגה בגרסאות היקרות נוח.
אם יש בכל זאת בעיה היא קשורה לתחושה מעט מאומצת שנוצרת לעיתים, כולל רעש מנוע בולט שלא כולם יאהבו. מצב "ספורט" מחדד את העניינים אבל יוצר לעיתים תחושה מעייפת.
תצרוכת הדלק במסלול ההשקה המאומץ עמדה על 10.5 ק"מ לליטר. בשיוט רגוע ניתן להערכתנו לנוע סביב 15 ק"מ לליטר.
ניתן להבין מדוע ביבואנית סבורים שזה הרכב שיחזיר את מאזדה לקדמת הבמה. נכון, עבור חלק מהלקוחות מאזדה CX-30 ייראה מעט קטן ולא מספיק "קשוח", אבל אחרים יאהבו את התחושה הקומפקטית, המראה הספורטיבי והאווירה האיכותית והמודרנית - שמסבירה מדוע היפנים מדברים על יוקרה.
התמחור מציב את ה-CX-30 במרכז השוק החשוב ורשימת האבזור טובה כבר בבסיס. מחיר הגרסאות היקרות יותר דומה לזה של ה-CX-5 הגדול יותר (170 אלף שקל) ומעניין יהיה לראות כיצד זה ישפיע.
*פורסם במקור ב-05.12.19 (נוסף וידאו)
החל מ- 1,507 ₪
בלם יד חשמלי עם Auto-Hold, חיישני חגורות בטיחות, ניטור מרחק מלפנים, זיהוי הולכי רגל
הגה מתכוונן ל-4 כיוונים, מערכת שמע מקורית עם 8 רמקולים, צג מרכזי בגודל "8, הפעלה קולית, שמשות אחוריות כהות
59. השוואות.
דנדי 24 יולי 2020, 10:28
מגיב 55בפעם הראשונה שתיקח את הטויוטה ההיברידית לנסיעה אמיתית מחוץ לעיר משולב עם נסיעה בהרים ובירידות .לא תירצה יותר לדמוע על הטויוטה שהיא מצויינת רק במישור ולנסיעה עירונית.כאשר מה שמעניין אותך זה צריכת דלק ושום ריגוש מנהיגה.
58. ל52..
דני 23 יולי 2020, 02:38
פירסום שקוף...דיי עם זה..כל כתבה אתם שותלים תגובות דל החברה שלכם. מזעזע
57. לא לקנות מטרייד מוביל - ניסיון רע ומר
לימור 22 יולי 2020, 08:57
56. A@T
BBC 21 יולי 2020, 00:27
הלו,לכל המגיבים!!תפסיקו להתלונן על"איכות צילום גרועה ודפוקה"הסרטון מופק עם עזרא רפאל..צילום מדהים במצלמות מטריפות...על מה כולכם מדברים??
55. יקר מדי
סמי 20 יולי 2020, 18:10
מעדיף ה ch-r של טיוטה, לפחות הוא היברידי.
54. חחח מזדה ב152000 שקל, ליצנים
דניאל 18 מאי 2020, 22:19
מי קונה רכב במחיר כזה? 80000 שקל מס למדינת הגנבים
53. לא לקנות מטרייד מוביל
יחאל 8 מאי 2020, 09:04
לכל הנציגים של טרייד מוביל תפסיקו לחרטט ולהגיב לכתבות פה. החברה שלכם חברה של שקרנים ורמאים עובדים על אנשים לא מפסיקים לשקר לשניה טוענים שאתם טרייד אין רשמי של מאזדה ועוד שקרים נוספים ,נציגים לא אמינים בכלל ואני מבין למה . אני לא ממליץ לכם חברים לקנות שם תמנעו מעוגמת הנפש שעברתי שם
52. חצי מדינה בחל"ת, למי יש כסף לקנות רכב חדש
רונן 27 אפריל 2020, 21:27
בתקופה הזאת? וגם המחיר, בואו.. לא פרופורציונלי למשבר הכלכלי שפקד אותנו. לפני שהתחיל כל הבלאגן לקחתי CX5 מטרייד מוביל - יד שנייה מפרטי שלא עשתה הרבה קילומטרים - ושילמתי הרבה פחות מזה על דגם גדול יותר.
51. אדם אתה באמת לא מבין
איתמר 26 אפריל 2020, 18:11
כנראה ..
50. אני לא מבין למה..
אדם 26 אפריל 2020, 14:12
למה לקחת רכב כזה, שאפשר באותו מחיר ללכת על הספורטאז' דיזל החדשה שהיא גדולה יותר וצריכת דלק שלה טובה יותר. זאת השקעה הרבה יותר טובה לדעתי
49. אחלה רכב - אבל בזבוז לקנות חדש
יעקב 26 אפריל 2020, 12:50
עם כל הכבוד לסקירה הזו, המחיר של רכב חדש מטורפת בארץ (חידשתי למישהו??) והירידת ערך שמגיעה תוך שנה-שנתיים קורעת את הכיס. מי שחכם יודע שעדיף לקחת רכב יד שנייה, נגיד בן 3. יש לא מעט רכבים כאלה עם ק"מ ממש נמוך. אנחנו קנינו רכב יד שנייה, מבעלות פרטית, בטרייד מוביל. היה מגוון גדול ומצאנו בקלות
48. מזדה 3
איצק 26 אפריל 2020, 11:17
קניתי מזדה 3 חדשה והתאכזבתי, מרגישה גדולה ומגושמת קשה לתמרון,מצלמת רוורס צרה,אוכלת דלק הפלסטיקים בדשבורד מרגישים פשוטים גם באיכות ההרכבה. לטובה ניתן לציין את הרמקולים והמראה שבהחלט יפה
47. 14 צודק בהחלט כבעל מאזדה הם נפלו על הראש
אלי 25 אפריל 2020, 12:23
46. אלף 182?
Sa 24 אפריל 2020, 23:22
עפו על עצמם מאזדה .
45. רכב מכוער יקר וזולל דלק כמה שחור?
דג 24 אפריל 2020, 15:15
44. Only Jaaaag
Pink Panther 24 אפריל 2020, 09:49
https://mobile.mako.co.il/tv-people/articles/Article-5869b2ba9c86231006.htm
43. מגיב מס' 1 צודק בכל מילה!
איתמר 23 אפריל 2020, 13:51
איכות צילום של חובבן מתחיל!
42. רכב מדהים
איתמר 23 אפריל 2020, 12:16
למאזדה יש טון ושיק מגניב שאין לאף מתחרה....
41. יקר מדי...
אסף 5 ינואר 2020, 16:47
אמנם מאוד מפואר (ישבתי בפנים), אבל המחיר מאוד גבוה. עוד מעט יבוא טי-קרוס...
40. אני לא מבין את המגיבים שבוכים ומתלוננים על כל רכב שמגיע ארצה
אייל 23 דצמבר 2019, 23:46
הרי כל נמכוניות כיום משוכללות ,נוחות, מערכת שמע טובה , מצלמת רוורס לעומת המכוניות שנסענו עליהן בשנו ה-70 , 80 ..אז מה זה כל התלונות והזלזול ביצרנים ...כנסו לרכב תניעו לתסעו ..משנה אם מגיע ל 100 בעשר או שמונה שניות?
39. יקר מאוד
גיא 16 דצמבר 2019, 15:45
פשוט עוד 30k על אוטו רכב. מזדה 3 עם עוד טיפה בג'ז זה הכל. זה כמו נוכלים שעובדים על אנשים מבוגרים
38. ל-34 אל תהיה ילד
דודי 14 דצמבר 2019, 11:01
כנס לחוות דעת על יונדאי קונה וקיא סטוניק ותראה איך קיא עם צריכת דלק של 10/1 נחשב ליתרון ! כשיונדאי עם 13/1 נחשב לחיסרון - חוות דעת אובייקטיבית אמרת ?
37. מחיר מטורף,מנוע 2.0 ליטר עגלה עם סוסה,גיר מיושן
תום 12 דצמבר 2019, 17:58
ובעיקר איבדה את אחיזת הכביש המפורסמת של מזדה,היגוי איטי,ותת היגוי מוחשי,ממש לא רכב לנהג,אבלמאיכות חומרים מצויינת,ושקטה יותר,לא חסרים חמורים בארץ שיקנו
36. על מיצובישי שמעתם
דן 8 דצמבר 2019, 21:50
האוטלנדר איתי מתחילת 2014..250,000 ק״מ..0 תקלות..
35. צפוף קטן ביצועים בינוניים ומחיר מופרז. זה הסיכום שלי.
משאיר לאחרים לקנות 8 דצמבר 2019, 20:18
נתונים דומים לסיאט איביזה מוגבהת, בעשרות אלפי שקלים יותר. רק זמינות הכח והביצועים בסיאט קצת יותר טובים. מכיון שלא קונה את הסיאט, אז ברור שלא אקנה גם את זה. אשאיר לאחרים שיהנו עם התשלום החבילה וה"פרימיום". ככה אני רואה את הדברים.
34. למשה הילד
קוקו מאילת 8 דצמבר 2019, 15:25
לך תכנס לICAR ותקבל תוכן ממומן ופרסומת, מעדיף תוכן אובייקטיבי ואת אוהד אלגוב מאשר את כל שאר העלאק כתבי רכב באתרים שונים ושיצולם בנוקיה 5250
33. מחיר של BMW סדרה 1
חיים 8 דצמבר 2019, 11:53
32. מחיר עושק. לא מבין על מה.
דניאל 8 דצמבר 2019, 11:52
עושים עלינו קופה
31. ל29 מה אמינות ואיכות גימור יש בטויוטה עם תצרוכת דלק מצויינת
דודו 8 דצמבר 2019, 09:56
וסחירות יותר טוב ובפחות כסף
30. פרט קטן שאתה חייב לשפר בצילום
דוריטוס 8 דצמבר 2019, 09:41
אני לא יודע איך צילמת את הוידאו (פאלפון/מצלמה רגילה) אבל המייצב האופטי שלך הוא ממש לא טוב, שים לב שכל הסרטון שלך מושפע מהתזוזות של היד. שים מצלמה עם גימבל (בגימבל יש מייצב תמונה בשביל שאנחנו כצופים לא נרגיש את הרעידות של היד שלך) ותראה שהסרטונים כבר יהיו אחרים
29. השאלה מה קובע
דן 8 דצמבר 2019, 08:21
מאזדה מוכרים מנועים רגילים ותיבות הילוכים רגילות מצויינות. משלמים מחיר בביצועים ומעט בצריכת הדלק. אבל בתמורה מקבלים אמינות מוחלטת. גם איכות הגימור יוצאת דופן. השאלה מה חשוב יותר. לדעתי בפקקי התנועה שלנו פחות חשובה התאוצה כי כולם תקועים בפקק. זה לא אירופה. עדיף אמינות ואיכות גימור ולכן למאזדה יש כאן מה למכור. רק המחיר......
28. מאזדה ז''ל
דידי 8 דצמבר 2019, 00:44
רציתי להציג בפניכם מבחן השוואה קטן ואתם תחליטו בסופו מי המנצח : מאזדה CX 30 סיאט אטקה מנוע 2000 אטמוספרי ישןןןן 1500 טורבו TSI גיר אוטומטי 6 היל' ישןןןןן דו מצמדי 7 היל' זריז בטירוף מ 0 ל 100 נתוני אמת: באזור ה 11 שניות יצרן; 8.6 נתוני אמת; 8 עיצוב יפה מאודדד קצת שמרני מידי שימושיות סבבה סבבה מרווח פנים צפוף להחריד מצויין ביצועים מתאימים יותר לשנות ה 90 פצצה גם בפתיחות וגם בהאצות ביניים צריכת דלק אחד ל 12 ממוצע אחד ל 14 ממוצע מסקנת המבחן : חכם עיניו בראשו.........
27. לא נמאס לכם
די בבקשה די 7 דצמבר 2019, 12:22
לבכות כל היום על מחירים, זה מה יש, תצביעו ברגליים, אל תקנו, אבל תעשו טובה אל תתבכיינו אם לא טוב אז תפעלו (עצומות, מחאות, תרצו לממשלה...) אבל בבקשה בבקשה די לבכות.
26. מחיר ממוגזם - גם לפי דלק מוטורס (כנסו)
רומן 7 דצמבר 2019, 12:02
בקושי יומיים באולמות התצוגה, וכבר הרכב נמכר ע"י היבואן ב-10 פחות בק"מ 0.
25. מכונית יקרה להחריד
גיא 7 דצמבר 2019, 11:02
רכב קטן וצפוף שלא שווה את המחיר. נכון, הוא יפה, אבל לחלוטין לא מצדיק את המחיר הגבוה.
24. מחיר מטורף התמורה לא מתקרבת אליו
הכי חכם 7 דצמבר 2019, 10:45
כל המתחרים מבאים בפחות כסף יותר תמורה
23. רכב יפה ומרשים אבל לא שווה את המחיר
נחקואעכמיי 6 דצמבר 2019, 23:21
ישבתי בו והוא צפוף וקטן מבפנים,המנוע שלו כבר מיושן והוא גם לא נראה ג'יפון עם גובה של 1.54.
22. הכתב התחמק באלגנטיות מבעיית הבעיות - מרחב פנים
סירי 6 דצמבר 2019, 20:57
נראה שמדובר ברכב בקטגוריה של ניסן ג'וק ואמור לעלות בהתאם לפחות 20 פחות.
21. ל2 בגלל הגיר ה"טוב" של מאזדה היא פחות חיסכונית ויותר איטית
דג 6 דצמבר 2019, 18:31
אבל צפניה התימני אוהב
20. ל9 שטוען שמאזדה זה איכות של 300K , הם עדיין לא אינפיניטי ולא לקסוס
רובי 6 דצמבר 2019, 18:22
ונראה יהיה לך ריק באולם כי ימכרו את הרכבים האילו בליסינג או 0 קמ בהרבה פחות אני מהמר על 128
19. מאזדה משוגעים על כל הראש
דימה 6 דצמבר 2019, 16:52
מנסים לפנות יותר לפרימיום ופחות עממיים. מה שעושים בדרך כלל זה יוצרים מותג חדש, והוא מההתחלה פרימיום, כמו לקסוס, אינפיניטי, DS וכו׳. מאזדה פשוט ייקרה את כל הרכבים שלה בתקווה שזה יביא לה לקוחות פרימיום. מה הקטע? פשוט יפסיקו לקנות וזהו.
18. היבואן חי בסרט, במחיר הזה יימכרו יחידות בודדות ממנו
גל 6 דצמבר 2019, 14:42
זה רכב נישה, אין לו את מה שצריך כדי לפנות להמונים והוא גם יקר באופן בלתי סביר ביחס למכוניות בגודל שלו. הוא יימכר בכמויות קטנות לפלח שוק קטן.
17. כולם כאן מפונקים וביקורתיים כולה רכב דמוביל מנקודה a לנקודה b
אייל 6 דצמבר 2019, 12:25
בקיצור נוסע חלק? אוירה נעימה בפנים? מוזיקה באיכות טובה? מספיק...ומה זה חשוב איך קוראים לרכב, היום הכל טוב. גם מרצדס מהדצה העליון של הסקאלה ובם סיאט מהחלק התחתון של הסקאלה עשו בדיוק את אותה עבודה
16. מאזדה איבדו את זה
מזדאי 6 דצמבר 2019, 10:27
בתור לקוח קבוע של מאזדה, אותי הם איבדו. הרכב מיושן מבחינת מנוע, הגיר אומנם מצוין אבל המנוע בזבזני מאוד בדלק מהסיבה שתמיד צריך לשמור אותו בסל"ד גבוה כדי לקבל כוח. הרכבים שלהם אכן נראים פרימיום אבל לאחר כשנה וחצי על הכביש מתחילים להישמע רעשים של פלסטיק רופף וכל מני צקצוקים. והמחיר? פשוט מוגזם - תומרת הסכום הזה יש מתחרות עדיפות בהרבה. דבר אחד שעדיין נשאר לזכות מאזדה היא רמת האמינות, פרט מלהחליף צמיגים, מצבר וטיפולים תקופתיים האוטו לא צריך כלום. אבל כל זה מתקזז עם המחירים היקרים במוסכים הרשמיים, טיפול ממומצע 1,200 ש"ח...
15. זו מאזדה 3 האצ׳בק גבוהה
דימה 6 דצמבר 2019, 08:38
זה מצחיק, לא טרחו להוסיף אפילו פח. פשוט הבודי הרגיל של מאזדה 3 האצ׳בק עם תוספת של פסים שחורים למטה, לא פח בצבע הרכב. תנסו להתסכל רק מעל הפסים השחורים בצדדים. זה טריק יפה שכולם עושים, אבל למה אנחנו ממשיכים לקנות את זה? לשלם יותר על אותו הדבר.
14. מערך מכירות לקוי
כמעט לקוח 6 דצמבר 2019, 07:53
סוכני המכירות של מאזדה מתנהלים כאילו הם עדיין בתקופה שמאזדה מובילה את טבלת מכירת רכבים בארץ. שמישהו יעדכן אותם שכבר מזמן הם לא שם ורק בשנה האחרונה מאזדה ישראל מראה קיטון של מעל 20% אז אולי הם יתחילו להתייחס אחרת ללקוחות ולהתאמץ יותר, הרבה יותר...
13. סקודה קארוק
חן 6 דצמבר 2019, 00:36
סקודה קארוק מנוע 1.5 ליטר טורבו עדיף?
12. בכל זאת ואף על פי אומרים וכותבים פרימיום
מחשבות 5 דצמבר 2019, 21:49
ולא פרמיום.
11. 150000 שקל על מזדה? בדיחת השנה
דן 5 דצמבר 2019, 21:19
10. נראית אקסטרה יפה
הרדמי 6A 2019 של טל 5 דצמבר 2019, 20:24
אין כמוה בעולם, היא נראית יפה ברמות של ליפול מהרגלים מרוב היופי שלה.
9. מאזדה מתמקדים באלה:
דני 5 דצמבר 2019, 20:18
מאזדה מתמקדים בהנאה בנהיגה,בעיצוב מיוחד,באיכות גימור של רכבים ב300k,ובאיכות ייצור ואמינות. הבעיה שבארץ המחיר עבור רכב הפרימיום הזה מעט גבוה. לא כל אחד יכול או מוכן לשלם
8. לא עומדת בציפיות שכתבי הרכב יצרו
tt 5 דצמבר 2019, 19:31
לפי הכתבות על ה- CX30 מהשנה האחרונה, ניתן היה לצפות למנוע משודרג עם תוספת כוח של מנוע חשמלי בהאצות ובעליות. לחילופין ניתן היה לצפות למנוע ה-X, הפועל כמו מנוע דיזל, אך עם בנזין, תוך שיפור תצרוכת דלק ב- 30%. בפועל קיבלנו את המנוע הישן שינו עומד יותר בחרות עם מנועי טורבו או היברידיים חבל. אז כל אותם כתבים שיצרו אצלנו את הציפיות - תציינו את זה בבקשה! לחילופין תתנצלו שיצרתם ציפיות וא, ושהיבואן בארץ לא מוכן להביא את המיטב לארצנו
7. מאזדה
Sa 5 דצמבר 2019, 18:47
חסכוני הוא לא . עדיף עוד טיפה להוסיף לראב 4 הייבריד. עיצוב יפה מפנים ובחוץ ,השאר ממש לא....
6. ל-1, אתה לא חייב להכנס לאתר.
שי 5 דצמבר 2019, 17:53
יש אתרי רכב אחרים.
5. זו משפחתית
אני 5 דצמבר 2019, 17:53
"ג'יפון" זה לא..
4. היא כבר באתרי 0 קמ
ג'יפפי 5 דצמבר 2019, 17:44
בינתיים ב 142K.
3. לסיכום, רועש ולא נוח..
ב 5 דצמבר 2019, 17:13
2. לפתע גיליתי
מתעניין 5 דצמבר 2019, 15:54
שקרוסובר של סוזוקי זריז יותר ממזדה "ספורטיבית" זאת. מימדים שלהם זהים אם מנטרלים כ10 סמ מחרטום סתם ארוך של מזדה. נכון, מזדה יפה אין מה להשוות אבל עדיין היא לא נראית כמו איזו אלפא סטלויו או אפילו Q3. היא בזבזנית, יש לה פח דק ורב המזדות מעל גיל 8-9 הן עם צבע מקולף בניגוד לאירופאיות. עוד השוואה- לאטקה. מזדה מעט גדולה, אטקה הרבה יותר מרווחת, מזדה יותר חזקה על הנייר, אך סיאט יותר זריזה משמעותית. מעניין. מזדה יותר יפה ואמינה. אבל לאמינות יש סיבה/ מחיר - טכנולוגיות ישנות/ בדוקות אך בזבזניות. לפי מידע משטח מנוע/ גיר של אטקה הנוכחיים רצים 150- 180 אלף בלי בעיות רציניות. עד לרף זה אטקה תחסוך כ 20000 ש"ח בדלק לעומת מזדה שגם יקרה ב 10000. ב 30000 אפשר לשפץ הרבה דברים במידה ויהיה צורך. אוהב את אופי של מזדה ועדיין מפחד מגיר DQ 200 של VW, אבל מזדה צפופה ובזבזנית ויקרה. יש תחושה שנראה אותה במחיר סביב 135-140 ב0 קמ, אז אולי אלך לכיוונה, אחרת לא שווה. ממש לא
1. מה זה הצילום המעפן הזה? אתם לא מתביישים?
משה 5 דצמבר 2019, 12:58
אוטו, מה יהיה הסוף עם אתר החובבני שלכם? קודם דפקתם את האתר והעמסתם 90% פרסומות על 10% תוכן, עכשיו אתם מצלמים מבחנים בעזרת אייפון ? "השקות" עלאק! עד כמה אתם יכולים לזלזל בקוראים שלכם? לא מסוגלים לקנות מצלמה מקצועית או לכל הפחות מייצב תמונה??? תסתכלו ביוטיוב איך מצלמים מבחנים באתרים שמכבדים את עצמן ואת הקוראים שלהם. פשוט בושה! ...והאתר שלכם דפוק, שכל תכליתו לדחוף פרסומות, שגם הן נראות רע, בהתאמה לאתר החובבני שלכם